Φύλο: Η Νόσος Χασιμότο εμφανίζεται κυρίως στις γυναίκες σε αναλογία έναντι των αντρών 9:1, μάλλον εξαιτίας των ορμονολογικών μεταβολών που συμβαίνουν στο γυναικείο σώμα.
Κληρονομικότητα: Οι πιθανότητες εκδήλωσης της νόσου Χασιμότο αυξάνονται στην περίπτωση που κάποιο οικογενειακό μέλος έχει διαταραχές θυρεοειδούς ή άλλο αυτοάνοσο νόσημα.
Έκθεση σε ακτινοβολία: Τα άτομα που εκτίθενται σε υπερβολικά επίπεδα περιβαλλοντικής ακτινοβολίας είναι πιο επιρρεπή στη νόσο.
Διατροφή: Η υπερβολική πρόσληψη ιωδίου, μπορεί να εντείνει τη φλεγμονή που προέρχεται από τη νόσο Χασιμότο. Ωστόσο, καμία διατροφή δεν μπορεί να αντιμετωπίσει τη Θυρεοειδίτιδα Χασιμότο.
Γιατί εμφανίζεται περισσότερο στο γυναικείο φύλο;
Λόγω των πολλών ορμονικών αλλαγών που συμβαίνουν κατά τη διάρκεια της ζωής μιας γυναίκας (εμμηναρχή, εφηβεία, ωορρηξία, έμμηνος ρύση, κύηση, γαλουχία, εμμηνόπαυση) επηρεάζεται πιο συχνά η μεταβολική κι ορμονική ισορροπία στο σώμα της γυναίκας, με συνέπεια τις πιο συχνές μεταβολές και στα αυτοάνοσα νοσήματα του θυρεοειδή.